**ОҚЫТУ ҚАЗАҚ ТІЛІНДЕ ЖҮРГІЗІЛЕТІН ТОПҚА ТӘРБИЕШІНІҢ УАҚЫТША БОС ЛАУАЗЫМЫНА ОРНАЛАСУҒА АШЫҚ КОНКУРС ЖАРИЯЛАНАДЫ**

**Павлодар облысының білім беру басқармасы, Павлодар қаласы білім беру бөлімінің  «Павлодар қаласының № 84 сәбилер бақшасы» коммуналдық мемлекеттік қазыналық кәсіпорын**

**(мекенжайы: Павлодар қаласы, Украинская к., 99  тел.51-60-98, э/пошта: sad84@goo.edu.kz)**

28.09.2023 ж

**Оқыту мен тәрбиелеу қазақ тілінде өткізілетін топ тәрбиешісінің 1 (бір) бос лауазымына орналасуға ашық конкурс жариялайды.**

**Конкурс:**ҚР БҒМ 2012  жылғы 21 ақпандағы  «Мемлекеттік білім беру ұйымдарының бірінші басшылары мен педагогтерін лауазымға тағайындау, лауазымнан босату қағидаларын бекіту туралы» бұйрығы негізінде.

**Конкурстың өткізілетін күні мен орны:** 2023 жылғы 20 және 27 маусым аралығында, Павлодар қаласы, Украинская көшесі, 99.

**Конкурс кезеңдері:**

1) конкурс өткізу туралы хабарландыруды жариялау;

2) конкурсқа қатысуға ниет білдірген адамдардан құжаттарды қабылдау;

3) үміткерлердің құжаттарының педагогтердің үлгілік біліктілік сипаттамаларымен бекітілген Біліктілік талаптарына сәйкестігін қарау;

4) конкурстық комиссияның  отырысы;

**Конкурсқа қатысуға өтінімдерді берудің мерзімі мен орны:**Бұқаралық ақпарат құралдарында **хабарландыру шыққан күннен бастап 7 жұмыс күні ішінде**  бос лауазымға орналасуға құжаттар Павлодар қаласы, Украинская көшесі, 99 «Павлодар қаласы № 84 сәбилер бақшасы» КМҚК **қабылданады (электрондық пошта  арқылы немесе қағаз түрінде)**.

**Біліктілік талаптары:**    «Мектепке дейінгі оқыту және тәрбиелеу» мамандығы бойынша жоғары және (немесе) жоғары оқу орнынан кейінгі педагогикалық немесе өзге де кәсіптік білім немесе тиісті бейін бойынша педагогикалық қайта даярлауды немесе техникалық және кәсіптік білім беруді растайтын құжат, жұмыс өтіліне талаптар қойылмайды;

**Лауазымдық міндеттері**. Балалардың денсаулығын сақтау мен қорғау қызметін қамтамасыз етеді: тәрбиеші қызметінің денсаулық сақтау функциясын атқарады. Мектепке дейінгі тәрбие мен оқытудың мемлекеттік жалпыға міндетті стандартының талабына, жас ерекшелік топтарының үлгілік оқыту жоспары бойынша оқу қызметінің кестесіне сәйкес педагогикалық процесті жүзеге асырады, пәндік-дамытушылық ортаны қалыптастырады, балалардың шығармашылығына (ойындық, танымдық, қозғалыс, көркемөнер, еңбекке баулу және т.б.) жетекшілік етеді.  
Балалармен жұмыс істеу кезінде жеке тұлға ретінде тіл табады.  
Тәрбиелеудің инновациялық технологиясын және оқытудың отандық және шетелдік ғылыми-зерттеу жұмыстарының, авторлық шығармалардың негізінде педагогикалық қызметтің жаңа бағыттарын зерделеумен және оны жұмыс барысында қолданумен шұғылданады.  
Ата-аналардың мектепке дейінгі бала тәрбиесі мен оқыту барысында туындаған сұрақтарына жауап беріп, көмек көрсетеді.

№84  сәбилер балабақшасында  балалар болу барысында олардың өмірі мен денсаулықтары үшін  дербес жауапты болады. Балалардың мүдделерін және құқығын қорғайды. Компьютерлік сауаттылықты және ақпараттық-коммуникациялық құзыреттілікті жақсы меңгереді.

**Лауазымдық жалақының мөлшері тәрбиешілерге  еңбек өтіліне , біліміне байланысты  150 000 - 400 000 теңгеге дейін.**

**Конкурсқа қатысу үшін қажетті құжаттар тізбесі:**

1)    Қағидалардың [10-қосымшаға](https://adilet.zan.kz/kaz/docs/V1200007495#z228) сәйкес үлгі бойынша өтініш;

2)    жеке басын куәландыратын құжат (сәйкестендіру үшін);

3)    кадрларды есепке алу бойынша толтырылған жеке іс парағы (нақты тұрғылықты мекенжайы мен байланыс телефондары көрсетілген – бар болса);

4)    Педагогтердің үлгілік біліктілік сипаттамаларымен бекітілген лауазымға қойылатын біліктілік талаптарына сәйкес білімі туралы құжаттардың көшірмелері;

5)    еңбек қызметін растайтын құжаттың көшірмесі (бар болса);

6)    "Денсаулық сақтау саласындағы есепке алу құжаттамасының нысандарын бекіту туралы" Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 [бұйрығымен](https://adilet.zan.kz/kaz/docs/V2000021579" \l "z2) бекітілген нысан бойынша денсаулық жағдайы туралы анықтама (Нормативтік құқықтық актілерді мемлекеттік тіркеу тізілімінде № 21579 болып тіркелген).

7)    психоневрологиялық ұйымнан анықтама;

8)    наркологиялық ұйымнан анықтама;

9)    соттылығының жоқ екендігі туралы анықтама;

10)        Ұлттық біліктілік тестілеу сертификаты (бұдан әрі – ҰБТ) немесе педагог-модератордың, педагог-сарапшының, педагог-зерттеушінің, педагог-шебердің біліктілік санатының болуы туралы куәлік (болған жағдайда).

11)        11-қосымшаға сәйкес нысан бойынша педагогтің бос немесе уақытша бос лауазымына кандидаттың толтырылған  бағалау парағы.

**Ақпаратты нақтылау үшін байланыс телефондары:**

8 (7182**) 51-60-98**,**электрондық мекенжайы:** sad84@goo.edu.kz